b'\n_START_ARTICLE_\nJosip Ku\xc5\xa1evi\xc4\x87\n_START_PARAGRAPH_\nJosip Ku\xc5\xa1evi\xc4\x87 (1775.-1846.) je bio poznati protonotar Kraljevine Hrvatske, Dalmacije i Slavonije i posljednji koji je obna\xc5\xa1ao tu du\xc5\xbenost._NEWLINE_Unuk je glavnog kraljevskog blagajnika Franje Ku\xc5\xa1evi\xc4\x87a._NEWLINE_Zavr\xc5\xa1io je Klasi\xc4\x8dnu gimnaziju u Zagrebu 1790. godine._NEWLINE_Poznat je po djelu kojeg je napisao 1830., De municipalibus iuribus et statutis regnorum Dalmatiae, Croatiae et Slavoniae/O samosvojih pravih i pravilih kraljevina Dalmacije, Hrvatske i Slavonije (O municipalnim pravima i statutima kraljevin\xc3\xa2 Dalmacije, Hrvatske i Slavonije)._NEWLINE_U tom je djelu koriste\xc4\x87i povijesne dokumente kao argument, obrazlo\xc5\xbeio i dokazao da Hrvatska (Trojednica) ima zaseban polo\xc5\xbeaj i dr\xc5\xbeavnost, odnosno da nije podlo\xc5\xbena Ugarskoj, nego je ravnopravna s njom._NEWLINE_To djelo je bilo neposrednim nadahnu\xc4\x87em pjesme Pavla \xc5\xa0toosa Kip domovine vu po\xc4\x8detku leta 1831._NEWLINE_Zaslu\xc5\xbean je za sakupljanje vrijedne zbirke izdanja austrijskog tiskara Johanna Thomasa von Trattnera._NEWLINE_Smatra ga se prethodnikom hrvatskog preporoda.'